શ્રીમદ્ ભાગવત કહે છે કે ધર્મ એ જ છે, જે વ્યક્તિને પ્રેમી બનાવે, તમારા જીવનમાં રહેલી ઇર્ષ્યા, ધૃણાને દૂર કરે અને વ્યક્તિને પ્રેમનાં અમૃતથી ભરી દે. મનુષ્યનો ધર્મ એ જ છે, જે પ્રેમથી ભરાયેલો હોય અને પરમાત્મા પ્રત્યે પ્રેમ હોય તેનું નામ ભક્તિ. પ્રેમ, પરમાત્મા માટે હોય તો તેનો અર્થ છે, સમષ્ટિની ચેતના માટે પ્રેમ રાખો. પરમાત્મા માત્ર વૈકુંઠમાં કે મંદિરમાં જ નથી રહેતા પ્રાણીમાત્રનાં હૃદયમાં બિરાજમાન છે.